Urmareste Modifică dimensiunea fontului: Play

Bucureşti, 8 sep /Agerpres/ - Ministrul afacerilor externe, Lazăr Comănescu, a declarat, joi, întrebat fiind dacă România doreşte să facă parte din Grupul de la Vişegrad, că toate consultările "în diverse formate" care vizează consolidarea Uniunii Europene prezintă interes pentru Bucureşti.



"Noi am fost, suntem şi vom continua să fim promotorii unei Uniuni Europene puternice. Evident că într-o Uniune Europeană pe care o dorim puternică, existenţa unor consultări în diverse formate, dar care vizează consolidarea Uniunii Europene, acestea toate ne interesează. Când avem lucruri de discutat, interese comune, probleme de rezolvat, dar din perspectiva consolidării construcţiei europene suntem interesaţi şi vom participa", a afirmat Comănescu, la Realitatea TV.



Grupul de la Vişegrad este o organizaţie de cooperare regională fondată în 1991 din care fac parte Ungaria, Polonia, Republica Cehă şi Slovacia. AGERPRES / (A - autor: Cătălin Alexandru, editor: Marius Frăţilă)